หุ้นไทยขึ้น20จุดรับผลคิวอี
ดัชนีหุ้นไทยปิดช่วงเช้า 14 ก.ย. ที่1,277.94 จุดเพิ่มขึ้น20.25จุดมูลค่าซื้อขาย 28,960.74 ล้านบาท
14 ก.ย. 2555

ดัชนีหุ้นไทยปิดช่วงเช้า 14 ก.ย. ที่1,277.94 จุดเพิ่มขึ้น20.25จุดมูลค่าซื้อขาย 28,960.74 ล้านบาท 
ดัชนีหุ้นไทยวันนี้ปิดช่วงเช้าปรับตัวแรงตามตลาดหุ้นภูมิภาคเอเชีย โดยปิดที่1,277.94 จุดเพิ่มขึ้น20.25จุดหรือเพิ่มขึ้น1.61%ด้วยมูลค่าซื้อขาย 28,960.74 ล้านบาท ดัชนีปรับตัวขึ้นตั้งแต่เปิดตลาดและเคลื่อนไหวระหว่าง 1,270.71-1,278.22 จุด
นายกวี ชูกิจเกษม ผู้ช่วยกรรมการผู้จัดการบริษัทหลักทรัพย์(บล.)กสิกรไทยให้ความเห็นว่า ที่ผ่านมาอาจแนะนำให้ทยอยลดพอร์ตเร็วไปหน่อย แต่ยังยืนยันคำแนะนำนั้นอยู่ แม้ว่า ดัชนีอาจขึ้นไปเกินเป้าหมายที่ 1,270 - 1,290 และไปถึง 1,300 จุดเลยในรอบนี้ โดยไม่รอถึงปลายเดือนต.ค. ยังที่คาดการณ์ไว้เดิม เนื่องจาก ธนาคารกลางสหรัฐ(เฟด)ประกาศมาตรการผ่อนคลายเชิงปริมาณรอบที่สาม(คิวอี3) ด้วยการซื้อหลักทรัพย์ที่ได้รับการค้ำประกันจากสัญญาจำนอง (MBS) ในวงเงิน 4 หมื่นล้านเหรียญสหรัฐต่อเดือน จนกว่าแนวโน้มในตลาดแรงงานจะปรับตัวดีขึ้น และอัตราเงิน...เฟ้อยังคงอยู่ภายใต้การควบคุม ซึ่งในอดีตตลาด 3 วันแรกหลังประกาศ คิวอี1 และ 2 ดัชนีจะปรับขึ้นประมาณ 2.5% ซึ่งนั้นหมายถึงว่าหากวันนี้ตลาดเปิดบวก 1% ก็ยังน่าตามได้ในเชิงเก็งกำไร 
อย่างไรก็ตามมอง คิวอี3 คือจุดสูงสุดของข่าวดี และกังวลว่าตลาดจะกลับมากังวลเรื่องเศรษฐกิจที่แท้จริงกันใหม่ หลังจากราคาหุ้นขึ้นแพงพอสมควร ดังนั้นคำแนะนำคือเน้นเก็งกำไรไปก่อน วันนี้แนะนำหุ้นบริษัทปตท.( PTT )โดยมองว่าหุ้นพลังงานน่าจะกลับมาในวันนี้ - สัปดาห์หน้า เป้าระยะสั้น 333-336 และ 347 ใช้ 325 เป็นจุด หยุดขาดทุน ส่วนตัวเล็กๆ ที่อาจไม่เปิดกระโดด แนะนำหุ้นบริษัทสหยูเนี่ยน( SUC )ธุรกิจ ฟื้นตัว กำไรครึ่งปีหลังคาดว่าจะออกมาดี ราคาหุ้นต่ำกว่ามูลค่าทางบัญชี เป้าระยะสั้น 40 หรือ 43 ใช้ 34 เป็นจุดหยุดขาดทุน